Document ID: 32014R0811

UREDBA SVETA (EU) št. 811/2014
z dne 25. julija 2014
o spremembi Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 215 Pogodbe,
ob upoštevanju Sklepa Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (1),
ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
ob upoštevanju naslednjega:
(1)
Z Uredbo Sveta (EU) št. 269/2014 (2) so uveljavljeni nekateri ukrepi, določeni v Sklepu 2014/145/SZVP, ter je določena zamrznitev sredstev in gospodarskih virov fizičnih oseb, odgovornih za dejanja ali politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, oziroma stabilnost ali varnost v Ukrajini, ali ki ovirajo delo mednarodnih organizacij v Ukrajini, oziroma fizičnih oseb, ki ta dejanja ali politike aktivno podpirajo ali izvajajo, ter z njimi povezanih fizičnih ali pravnih oseb, subjektov ali organov; pravnih oseb, subjektov ali organov, ki materialno ali finančno podpirajo dejanja, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine; ali pravnih oseb, subjektov ali organov na Krimu ali v Sevastopolu, katerih lastništvo je bilo preneseno v nasprotju z zakonodajo Ukrajine, ali pravnih oseb, subjektov ali organov, ki imajo korist od takega prenosa.
(2)
Svet se je 22. julija 2014 dogovoril o razširitvi omejevalnih ukrepov, da bi z njimi zajel posameznike ali subjekte, ki dejavno zagotavljajo materialno ali finančno podporo ruskim nosilcem odločitev, odgovornim za priključitev Krima ali destabilizacijo vzhodne Ukrajine, oziroma osebe, ki imajo od njih korist.
(3)
Svet je 25 julija 2014 sprejel Sklep 2014/499/SZVP (3) o spremembi Sklepa 2014/145/SZVP in določitvi spremenjenih meril za uvrstitev na seznam, ki bodo omogočila, da se na seznam uvrstijo fizične ali pravne osebe, ki dejavno zagotavljajo materialno ali finančno podporo ruskim nosilcem odločitev, odgovornim za priključitev Krima ali destabilizacijo vzhodne Ukrajine, oziroma osebe, ki imajo od njih korist.
(4)
Ukrep spada na področje uporabe Pogodbe, zato je predvsem zaradi zagotovitve, da se bo v vseh državah članicah enotno uporabljal, za njegovo izvajanje potreben regulativni ukrep na ravni Unije.
(5)
Uredbo (EU) št. 269/2014 bi bilo zato treba ustrezno spremeniti.
(6)
Da se zagotovi učinkovitost ukrepov iz te uredbe, bi morala ta uredba začeti veljati takoj -
SPREJEL NASLEDNJO UREDBO:
Člen 1
Člen 3(1) Uredbe (EU) št. 269/2014 se nadomesti z naslednjim:
„1. Priloga I vključuje:
(a)
fizične osebe, odgovorne za dejanja ali politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine oziroma stabilnost ali varnost v Ukrajini ali ovirajo delo mednarodnih organizacij v Ukrajini, oziroma fizične osebe, ki ta dejanja ali politike aktivno podpirajo ali izvajajo, ter z njimi povezane fizične ali pravne osebe, subjekte ali organe;
(b)
pravne osebe, subjekte ali organe, ki materialno ali finančno podpirajo dejanja, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine;
(c)
pravne osebe, subjekte ali organe na Krimu ali v Sevastopolu, katerih lastništvo je bilo preneseno v nasprotju z zakonodajo Ukrajine, ali pravne osebe, subjekte ali organe, ki imajo korist od takega prenosa; ali
(d)
fizične ali pravne osebe, subjekte ali organe, ki dejavno zagotavljajo materialno ali finančno podporo ruskim nosilcem odločitev, odgovornim za priključitev Krima in Sevastopola ali za destabilizacijo vzhodne Ukrajine, oziroma osebe, ki imajo korist od te podpore.“
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. julija 2014

Labels: 18
11
5